als_Latn dik_Latn sag_Latn
Shqiptari i “The Fate of the Furious” tregon eksperiencën e tij
Një tjetër shqiptar ka treguar se është bërë pjesë e një prej filmave më të mirë të të gjitha kohërave, që së fundmi ka dalë në kinematë botërore, “The Fate of thë Furious”.
Marko Caka, aktori shkodran qe ka prekur Hollywood-in me filmin “The Fate of the Furious”, tregon për Top Channel eksperiencën e tij në projektin gjigant të “Universal”.
Të jesh pranë yjeve dhe të punosh me ta nuk është e lehtë. Por për aktorin e ri kjo do të jetë një eksperiencë e paharrueshme, që nga teknologjia e fundit e përdorur e deri te puna me regjisorin F. Gary Gray (Grei) tri javë në shesh-xhirim. Ai veçon skenën e Cleveland.
TCH: Si është të jesh pranë yjeve dhe të punosh me ta?
Marko Caka: Kam qenë tri javë në shesh-xhirim me Vin Diesel, Dwayne Johnson, Jason Statham, Scott Eastwood. Ishte një kënaqësi e veçantë, sepse isha tri javë në Atlanta dhe Cleveland.
TCH: Si ka qenë puna me regjisorin Gray? Personalisht çfarë shije të ka lënë?
Marko Caka: Mua më ka lënë një shije shumë të mirë, shumë i thjeshtë. Të punosh me Gray është një kënaqësi shumë e madhe, sepse është një regjisor i madh, qartësi në punën e tij.
TCH: Ke ndonjë skenë të preferuar?
Marko Caka: Nuk e kisha besuar që ata do të vinin makinat më të shtrenjta, miliona dhe në 3 sete t’i kthenin edhe njëherë dhe t’i prishnin edhe njëherë makinat. S’më kishte shkuar në mendje që do të bënin diçka të llahtarshme “Universal” me grupin e tij.
TCH: Bëhet fjalë për një film aksion, ndërkohë që teknologjia ka evoluar në mënyrë ekstreme.
Marko Caka: Te skenat e shpejtësisë në Cleveland, ku janë edhe përplasjet e mëdha, aty është përdorur një teknologji shumë e lartë. Një teknologji që “Universal” ka shpenzuar nga buxheti i saj mbi 850 milionë dollarë për këtë film.
Në bazë të intervistës nuk duket qartë roli i Cakës konkretisht dhe puna që ai ka bërë me regjisorin amerikan. Pas rastit të aktorit Erand Hoxha, i cili shpërndau informacionin se kishte qenë pjesë në një rol te ky film, ky është rasti i dytë i një personi që pretendon se ka qenë pjesë e filmit dhe shesh-xhirimeve. /Blitz.al/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn